**Suomen kulttuuriskandaalit** (tai kulttuurikohut, kohutapaukset) ovat suomalaisen kulttuurin, kuten kuvataiteen, teatterin, tms. piirissä tapahtuneita taideharrastajien piiriä laajempia, vähintäänkin laajaa kansallista huomiota herättäneitä tapauksia.

Seitsemän veljestä
------------------

*Pääartikkeli: Seitsemän veljestä*
Aleksis Kiven romaani Seitsemän veljestä oli aikansa kirjallinen skandaali. Kiven kriittikko August Ahlqvist piti vuonna 1870 ilmestynyttä kirjaa sekä huonosti kirjoitettuna, että Suomen kansaa häpäisevänä teoksena.

Juhannustanssit
---------------

*Pääartikkeli: Juhannustanssit*
Hannu Salaman kirja Juhannustanssit aiheutti vuonna 1965 oikeudenkäynnin, jossa Salamaa syytettiin jumalanpilkasta.

Sikamessias
-----------

*Pääartikkeli: Sikamessias*
Harro Koskisen maalaus Sikamessias aiheutti tuomion jumalanpilkasta vuonna 1974.

Lapualaisooppera
----------------

*Pääartikkeli: Lapualaisooppera*
Arvo Salon tekstiin perustuva ooppera, joka mursi perinteisen oopperan kaavaa.

Joensuun teatterisota
---------------------

Jouko Turkan  johtama Joensuun kaupunginteatteri oli teatterimaailman puheenaiheena syksyllä 1971, kun teatterin johtokunnan ja henkilökunnan välille syntyi riita siitä, kuka saa päättää ohjelmistosta. Riita johti näyttelijöiden lakkoon.

Kuopion teatterisota
--------------------

Kurt Nuotion johtamassa Kuopion kaupounginteatterissa syntyi Joensuun kaltainen teatterisota 70-luvun puolivälissä, kun oikeistojohtoinen teatterilautakunta alkoi määritellä teatterin taiteellista suuntaa ja ohjelmistovalintoja.

Turkan koulu
------------

Jouko Turkka toimi Teatterikorkeakoulun näyttelijäntyön professorina 1981–1985, josta rehtorina 1982–1985, ja ohjaajantyön professorina 1985–1988, jona aikana 'Turkan kouluksi' nimitetty koulutus herätti kansallista kohua esim. iltapäivälehtien otsikoissa.

Jumalan teatteri
----------------

*Pääartikkeli: Jumalan teatteri*
1980-luvulla laajaa huomiota saavuttanut niin sanotun *Turkan koulun* teatteriopiskelijoiden teatteriesitys, jossa yleisöä kohtaan käyttäydyttiin uhkaavasti.

Kissantappovideo
----------------

Teemu Mäen vuonna 1988 tekemä taidevideo sai laajaa huomiota ja tuomitsevaa arvostelua muun muassa alan piireissä Hollannissa. Mäki sai teostaan hovioikeudessa sakkotuomion eläinrääkkäyksestä.

Turkan Seitsemän veljestä
-------------------------

*Pääartikkeli: Seitsemän veljestä (televisiosarja)*
Jouko Turkan Yleisradiolle ohjaama televisiosarja *Seitsemän veljestä* aiheutti runsasta keskustelua kun se esitettiin vuosina 1989–1990.

Lähteet
-------

1. ↑  Juhannustanssit *Otava*.  Arkistoitu 3.8.2020. Viitattu 15.6.2020.
2. ↑  Kiistelty Sikamessias saa jäädä Kouvolan taidemuseoon *Yle Uutiset*. Viitattu 15.6.2020.
3. ↑  50-vuotias Lapualaisooppera herää taas henkiin: "Valitettavasti juttu on ajankohtaisempi kuin ikinä" *Yle Uutiset*. Viitattu 15.6.2020.
4. ↑  Alina Kuusisto: *Teatterisota rivien välissä, teoksessa Poliittisia ääniä Pohjois-Karjalassa (toim. Ismo Björn ja Jukka Kokkonen)*, s. 148-161. Joensuu: , 2012. ISBN 978-952-99525-5-7.
5. ↑  Savolainen stadin kundi *Lue.fi*. Viitattu 6.6.2020.
6. ↑  Ahola, Suvi: Jumalaa ei tarvitse enää kunnioittaa, vähemmistöjä kyllä.  *Helsingin Sanomat*, 17.1.2017.  Sanoma Osakeyhtiö.

Aiheesta muualla
----------------

* Dahlgren, Susanne & Kivistö, Sari & Paasonen, Susanna (toim.): *Skandaali! Suomalaisen taiteen ja politiikan mediakohut*. Helsinki: Helsinki-kirjat, 2011. ISBN 978-952-5874-44-0.
* Mäkelä, Matti *Kun häpeästä tuli kunniaa ja provokaatio : näkökulmia tabuja rikkovaan taiteeseen*, University of Eastern Finland, 2016 ISBN 978-952-61-2205-2 (väitöskirja)